
సినీ నటుడు చలపతిరావు ‘‘అమ్మాయిలు పక్కలోకి పనికొస్తారు’’ అంటూ బహిరంగంగా చేసిన నీతిమాలిన వ్యాఖ్యలో స్త్రీల పట్ల ఇంకా దిగజారుడు సంస్కృతి, మనవాద కండకావరపు భావజాలం కనిపిస్తుంది. ముఖ్యంగా టీవీ షోలలో ప్రసారమయ్యే కొన్ని కార్యక్రమాలు, ఆడియో ఫంక్షన్లు ఇలాంటి అనుచిత వ్యాఖ్యలకు వేదికలవుతున్నాయి. మైకు చేతికి దొరికితే చాలు, టీవీ కెమెరాలు తమపై ఫోకస్ ఐతే చాలు– స్త్రీల గురించి తమ మనస్సుల్లో అట్టడుగుపొరల్లో జీర్ణించుకుపోయిన విషపూరిత పురుషాహం కార, పితృస్వామిక భావజాలపు మాటలు కసి కసిగా బయటకు వస్తూనే ఉన్నాయి. ఇలాంటి వ్యాఖ్యలు స్త్రీలపై హింసను, అత్యాచారాలను, నిస్సం దేహంగా, అతికిరాతకంగా ప్రోత్సహిస్తాయి. పైశాచిక ఆలోచనా విధానం, మనువాద భావజాలం ఉన్నంత వరకూ, మేకవన్నె పులులూ, గుంట నక్కల వంటి పురుషులు ఉన్నంత వరకూ, వారి ఆలోచనా విధానంలో మార్పు రానంత వరకు ‘‘ఎక్కడైతే స్త్రీలు ఉంటారో అక్కడ దేవతలు’’ కాదు గానీ, మానవమృగాలు మాత్రం తిరుగాడుతుంటాయి. ఇలాంటి వాఖ్యలు చేసేవారిని కఠినంగా శిక్షించాలి. అవసరమైతే సమాజం నుండి వెలివే యాలి. అప్పుడే ‘‘బేటీ బచావో’’ అనే నినాదానికి సార్థకత సమకూరు తుంది. తల్లి కూతుళ్ళు, అన్నా చెల్లెళ్ళు, తండ్రి కూతుళ్ళు పక్క పక్కన కూర్చొని చూసే సినిమాలు కరువైపోయాయి. ఇలాంటి దిగజారుడు వ్యాఖ్యలు సినిమాలలో కూడా రావడానికి వీలు లేదు. అటువంటిది, నిజ జీవితంలో నోరుజారడం, పైగా ధైర్యంగా సమర్థించుకోవడం జరుగుతు న్నదంటే, ఈ ధోరణిని సమాజంలో ప్రతి ఒక్కరు తీవ్రంగా ఖండించాలి.- యం.యస్. భాను, చెర్లపాలెం

cinee natudu chalapatirao ‘‘ammayilu pakkaloki panikostaaru’’ antuu bahirangamgaa chesina neetimaalina vyaakhyalo streela patla inka digajaarudu samskruti, manavaada kandakaavarapu bhaavajaalam kanipistundi. mukhyamgaa tv sholalo prasaaramayye konni kaaryakramaalu, audio funksionlu ilanti anuchita vyaakhyalaku vedikalavutunnaayi. maiku chetiki dorikithe chaalu, tv kemeralu tamapai fokas aithe chaalu– streela gurinchi tama manassullo attaduguporallo jeerninchukupoyina vishapuurita purushaaham kaara, pitruswaamika bhaavajaalapu maatalu kasi kasiga bayataku vastune unnaayi. ilanti vyaakhyalu streelapai himsanu, atyaachaaraalanu, nissam dehamgaa, atikiraatakamgaa prothsahistaayi. paisachika alochana vidhaanam, manuvaada bhaavajaalam unnanta varakuu, mekavanne pululuu, gunta nakkala vanti purushulu unnanta varakuu, vaari alochana vidhaanamlo maarpu raananta varaku ‘‘ekkadaithe streelu untaro akkada devatalu’’ kaadu gaanee, maanavamrugaalu maatram tirugaadutuntaayi. ilanti vaakhyalu chesevarini kathinamgaa sikshinchaali. avasaramaite samajam nundi velive yali. appude ‘‘baty bachavo’’ ane ninaadaaniki saarthakata samakuru tundi. talli koothullu, anna chellellu, tandri koothullu pakka pakkana kuurchoni chuse cinimaalu karuvaipoyayi. ilanti digajaarudu vyaakhyalu cinemaalalo kuudaa raavadaaniki veelu ledu. atuvantidi, nija jeevitamlo norujaradam, paiga dhairyamgaa samarthinchukovadam jarugutu nnadante, ee dhoranini samaajamlo prati okkaru teevramgaa khandinchali.- yam.yas. bhaanu, cherlapalem